Corpore de Guardas Revolutionari Islamic

Le Corpore de Guardas Revolutionari Islamic (CGRI), tamben cognoscite como le Guardas Revolutionari Iranian, es un branca primari multi-servicio del Fortias Armate Iranian. Illo esseva officialmente establite per Ruhollah Khomeini como un branca militar in maio 1979 in le consequentias del Revolution Iranian. Dum que le Armea Iranian protege le sovranitate del pais in un capacitate traditional, le mandato constitutional del CGRI es assecurar le integritate del Republica Islamic. Le major parte del interpretationes de iste mandato assere que illo confide al CGRI le prevention de interferentia estranier in Iran, le frustration de colpos de stato per le armea traditional, e le suppression de "movimentos deviante" que damna le legato ideologic del Revolution Islamic.